Monica Iacob Ridzi s-a facut actrita, dupa gratii. Fostul deputat s-a inscris in trupa de teatru a Sectiei de Femei din cadrul Penitenciarului Gherla, acolo unde isi ispaseste pedeapsa de 5 ani pentru abuz in serviciu.

Ea a urcat deja, cu succes, de doua ori pe scena Teatrului National din Cluj-Napoca, unde a jucat alaturi de alte sapte detinute, intr-o piesa inspirata din fapte reale.

Piesa in care a jucat Monica Iacob Ridzi se numeste "Selfie", iar scenariul se bazeaza pe povestea reala a celor opt detinute care fac parte din trupa de teatru "Morgana" a penitenciarului, printre care se numara si fostul deputat. Au avut loc deja doua reprezentatii, recompensate cu aplauze, avanpremiera si premiera, dar spectacole vor mai avea loc si in noiembrie si decembrie la Teatrul National din Cluj-Napoca.

Monica Iacob Ridzi se afla in prezent dupa gratii la Sectia Exterioara a Penitenciarului Gherla, din februarie 2015. Ea a fost condamnata definitiv de Inalta Curte de Casatie si Justitie la cinci ani de inchisoare cu executare pentru abuz in serviciu, fapte pe care le-a savarsit in 2009, pe vremea cand era Ministrul Tineretului si Sportului.

Monica Iacob Ridzi are o viata activa in inchisoare. Pe langa piesele de teatru in care joaca, ea merge si la munca zilnic 8 ore la o fabrica de piese auto din Cluj ca sa primeasca o reducere a pedepsei. Astfel judecatorii o vor scuti de o zi de inchisoare la fiecare 4 muncite.